กลยุทธ์นวัตกรรมการจัดการเรียนการสอนในระดับอุดมศึกษายุคชีวิตวิถีถัดไป
STRATEGIES FOR TEACHING AND LEARNING INNOVATION IN HIGHER EDUCATION FOR THE NEXT NORMAL
ปาริชาติ ปรีชากร
กลยุทธ์นวัตกรรมการจัดการเรียนการสอน
การจัดการเรียนการสอน
ยุคชีวิตวิถีถัดไป
งานวิจัยนี้มีวัตถุประสงค์เพื่อศึกษาสถานภาพการจัดการเรียนการสอนของประเทศไทยตั้งแต่ อดีตถึงปัจจุบันระหว่างปีพ.ศ. 2556-2566 และเพื่อพัฒนากลยุทธ์นวัตกรรมการจัดการเรียนการสอนใน ระดับอุดมศึกษายุคชีวิตวิถีถัดไป โดยใช้ระเบียบวิจัยแบบการวิจัยเอกสาร (Documentary Research) ในขั้นตอนแรก จากนั้นนำข้อมูลที่ได้มาดำเนินการวิจัยตามระเบียบวิธีวิจัยแบบ EDFR (Ethnographic Delphi Futures Research) ในขั้นต่อมา เพื่อเป็นตรวจสอบและยืนยันข้อมูลผ่านผู้เชี่ยวชาญจำนวน 17 ท่าน โดยใช้วิธีการเลือกแบบเจาะจง (Purposive Sampling) และใช้เทคนิค Snowball เก็บข้อมูลด้วย แบบสัมภาษณ์กึ่งโครงสร้างและแบบสอบถามปลายปิดชนิดประมาณค่า วิเคราะห์ข้อมูลด้วยการวิเคราะห์ เนื้อหาในเชิงคุณภาพ และการใช้สถิติวิเคราะห์หาค่ามัธยฐาน และขอบเขตพิสัยระหว่างควอไทล์ ในเชิง ปริมาณ จากนั้นนำแนวโน้มที่ได้มาวิเคราะห์ จุดแข็ง จุดอ่อน โอกาสและข้อจำกัด (Swot Analysisis) ภายใต้หลักการของ McKinsey 7-S Framework และ PESTLE Analysis จากนั้นวิเคราะห์หา ความสัมพันธ์ระหว่างปัจจัยภายนอกและปัจจัยภายใน (TOWS MATRIX Analysis) เพื่อพัฒนาเป็นกล ยุทธ์นวัตกรรมการจัดการเรียนการสอนในยุคชีวิตวิถีถัดไป ผลการวิจัยพบว่า กลยุทธ์นวัตกรรมการจัดการเรียนการสอนในระดับอุดมศึกษายุคชีวิตวิถีถัดไป มี 6 ด้านหลัก คือ 1) กลยุทธ์นวัตกรรมการบริหารจัดการที่สนับสนุนการเรียนการสอน 2) กลยุทธ์ นวัตกรรมหลักสูตร 3) กลยุทธ์นวัตกรรมรูปแบบการเรียนการสอน 4) กลยุทธ์นวัตกรรมการวัดและการประเมินผล 5) กลยุทธ์นวัตกรรมการพัฒนาผู้สอนและผู้เรียน และ 6) กลยุทธ์นวัตกรรมสื่อหรือเทคโนโลยีที่สนับสนุนการเรียนการสอน พบว่าทุกด้านมีเรื่องที่ท้าทายและเรื่องของการใช้เทคโนโลยีและนวัตกรรม มาประยุกต์ใช้ควบคู่สู่ความสำเร็จของการศึกษาในระดับอุดมศึกษาของประเทศไทย คำสำคัญ : กลยุทธ์นวัตกรรมการจัดการเรียนการสอน ระดับอุดมศึกษา ยุคชีวิตวิถีถัดไป
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ปรัชญาดุษฎีบัณฑิต
การบริหารเทคโนโลยีและนวัตกรรม